**Tavshedserklæring**

|  |  |
| --- | --- |
|  Navn |  Tj.nr. |
| Arbejdssted |

Jeg erklærer herved,

- at være underlagt tavshedspligten efter borgerlig straffelovs § 152

- at tavshedspligten ikke ophører ved udtrædelsen af virket i den offentlige tjeneste,

- at være bekendt med borgerlig straffelovs § 152, der er optrykt nedenfor.

**Borgerlig straffelovs § 152**

**§ 152.** Den, som virker eller har virket i offentlig tjeneste

eller hverv, og som uberettiget videregiver eller udnytter

fortrolige oplysninger, hvortil den pågældende i den

forbindelse har fået kendskab, straffes med bøde eller fængsel

indtil 6 måneder.

*Stk. 2.* Straffen kan stige til fængsel indtil 2 år, hvis forholdet

er begået med forsæt til at skaffe sig eller andre uberettiget

vinding eller der i øvrigt foreligger særlig skærpende

omstændigheder.

*Stk. 3.* En oplysning er fortrolig, når den ved lov eller anden

gyldig bestemmelse er betegnet som sådan, eller når det i

øvrigt er nødvendigt at hemmeligholde den for at varetage

væsentlige hensyn til offentlige eller private interesser.

**§ 152 a.** Bestemmelsen i § 152 finder tilsvarende anvendelse

på den, som i øvrigt er eller har været beskæftiget med

opgaver, der udføres efter aftale med en offentlig myndighed.

Det samme gælder den, som virker eller har virket ved

telefonanlæg, der er anerkendt af det offentlige.

**§ 152 b.** Med samme straf som efter § 152 straffes den, som

udøver eller har udøvet en virksomhed eller et erhverv i

medfør af offentlig beskikkelse eller anerkendelse, og som

uberettiget videregiver eller udnytter oplysninger, som er

fortrolige af hensyn til private interesser, og hvortil den

pågældende i den forbindelse har fået kendskab.

*Stk. 2.* Med samme straf som efter § 152 straffes endvidere

den, som virker eller har virket som ansat ved De Europæiske

Fællesskabers Statistiske Kontor, eller som arbejder eller har

arbejdet i kontorets lokaler, og som uberettiget videregiver

eller udnytter fortrolige statistiske oplysninger, hvortil den

pågældende i den forbindelse har fået kendskab.

**§ 152 c.** Bestemmelserne i §§ 152-152 b gælder også for de

pågældende personers medhjælpere.

**§ 152 d.** Bestemmelserne i §§ 152-152 c finder tilsvarende

anvendelse på den, som uden at have medvirket til gerningen

uberettiget skaffer sig eller udnytter oplysninger, der er

fremkommet ved en sådan overtrædelse.

*Stk. 2.* Med samme straf straffes den, der uden at have

medvirket til gerningen uberettiget videregiver oplysninger

om enkeltpersoners rent private forhold, jf.

forvaltningslovens § 28, stk. 1, som er fremkommet ved

overtrædelse af §§ 152-152 c.

*Stk. 3.* På samme måde straffes den, som uden at have

medvirket til gerningen uberettiget videregiver oplysninger,

der er fortrolige af hensyn til statens sikkerhed eller rigets

forsvar.

**§ 152 e.** Bestemmelserne i §§ 152-152 d omfatter ikke

tilfælde, hvor den pågældende:

1) er forpligtet til at videregive oplysningen eller

2) handler i berettiget varetagelse af åbenbar almeninteresse

eller af eget eller andres tarv.

**§ 152 f.** Overtrædelse af §§ 152-152 d, hvorved der alene er

krænket private interesser, er undergivet privat påtale.

*Stk. 2.* Offentlig påtale kan dog ske, når den forurettede

anmoder herom.

**Rettigheder og pligter i forbindelse med kommunens**

**behandling af personoplysninger**

**Kommunens registrering og videregivelse af oplysninger**
Kommunen registrerer de modtagne oplysninger og videregiver oplysningerne til andre offentlige myndigheder, private virksomheder m. fl. der har lovmæssigt krav på oplysningerne eller samarbejder med kommunen.

Kommunen sletter oplysningerne, når opbevaringspligten udløber og et eventuelt arkiveringskrav er opfyldt. Når oplysningerne er arkiveret eller slettet, har kommunen ikke længere adgang til dem.

Du har ret til at vide, hvilke oplysninger kommunen har om dig, og du kan kræve forkerte oplysninger rettet eller slettet.
Hvis du har spørgsmål til vores behandling af dine oplysninger, er du altid velkommen til at kontakte vores databeskyttelsesrådgiver, som kan kontaktes pr. mail på dpo@randers.dk
Du kan læse mere om kontaktoplysninger og databeskyttelsesrådgiverens opgaver på kommunens hjemmeside [www.randers.dk](http://www.randers.dk)

|  |  |
| --- | --- |
| Dato  | Underskrift |